अनुच्छेद 370 खत्म होने के बाद यूपी में हाई अलर्ट, संदिग्धों पर सुरक्षा एजेंसियां की कड़ी नजर | high alert in uttar pradesh after end of article 370 from jammu and kashmir - Hindi Oneindia
just now Diwali 2019: जानिए लक्ष्मी-गणेश की पूजा और मुहूर्त का समय
25 min ago हरियाणा विधानसभा चुनाव: अमित शाह ने वीडियो जारी कर जनता से मांगी माफी, जानिए क्या थी वजह
शाहजहांपुर। अनुच्छेद 370 हटाने के बाद यूपी के कई जिलों को हाई अलर्ट कर दिया गया है। शाहजहांपुर में डीएम और एसपी ने खुद सुरक्षा व्यवस्था की जिम्मेदारी संभाली है। भारी पुलिस बल ने रूट मार्च निकाला। सावन का तीसरा सोमवार होने के चलते भारी तादाद में कांवड़ियों को इस जिले से गुजरना होता है। ऐसे में किसी तरह की गड़बड़ी होने पर डीएम एसपी ने निपटने की बात की है।
शाहजहांपुर में हाई अलर्ट
धारा 370 हटाने की बात सामने आने के बाद से शाहजहांपुर जिले के सभी आलाधिकारियों और पुलिस बल को हाई अलर्ट पर रहने के आदेश दिए गए हैं। खुद एसपी और डीएम ने सुरक्षा व्यवस्था की जिम्मेदारी उठाई और रोड पर निकल आए। शाहजहांपुर से कांवड़ियों की भारी भीड़ गुजरती है। ऐसे में देहात क्षेत्रों मे किसी तरह की गड़बड़ी न फैले इसके लिए डीएम एसपी भारी पुलिस बल के साथ रूट मार्च करने पहुंच गए। डीएम का कहना है कि कांवड़ियों की यात्रा और आने वाली बकरीद के मौके पर किसी तरह की गड़बड़ी फैलने नहीं दी जाएगी। साथ ही उनका कहना है कि अगर कोई गड़बड़ी फैलाता भी है तो उससे निपटने के लिए पुलिस बल तैयार हैं।
'गड़बड़ी को बर्दाश्त नहीं किया जाएगा'
डीएम इंद्र विक्रम सिंह का कहना है कि धारा 370 हटाने को लेकर शाहजहांपुर के सभी आलाधिकारियों और पुलिस बल को अलर्ट कर दिया गया है। भारी पुलिस बल के साथ पूरे जिले मे रूट मार्च निकाला जा रहा है। हर स्थिति से निकलने के लिए अधिकारी और पुलिस बल तैयार है। एसपी एस चिनप्पा का कहना है कि सभी थानाध्यक्षों को निर्देश दिया गया है कि वह अपने अपने क्षेत्र मे रूट मार्च निकाले। साथ ही संदिग्ध लोगों से पूछताछ कर उनकी तलाशी ले। किसी भी हालत में गड़बड़ी को बर्दाश्त नहीं किया जाएगा।
हाई अलर्ट पर अयोध्या
अयोध्या को भी हाई अलर्ट पर रखा गया है। दरअसल, अयोध्या में सावन मेला भी चल रहा है जिसके चलते अयोध्या में श्रद्धालुओं की भारी भीड़ है। इसके मद्देनजर सुरक्षा व्यवस्था बढ़ा दी गई है। आज सावन का तीसरा सोमवार भी है, ऐसे में अयोध्या में खासी भीड़ है। तीसरे सोमवार के साथ ही आज अद्भुत संयोग के साथ नागपंचमी भी है, जिसके कारण अयोध्या में श्रद्धालुओं का तांता लगा हुआ है। ऐसे में जम्मू कश्मीर में धारा 370 हटने के बाद अयोध्या में अलर्ट जारी दिया गया है। जगह-जगह पुलिस चेकिंग अभियान चला रही है। इसके साथ ही सुरक्षा एजेंसियां संदिग्धों पर कड़ी नजर रख रही हैं।
ये भी पढ़ें: अनुच्छेद 370 खत्म होने यूपी में जश्न, लोग बोले- मोदी है तो मुमकिन है...
article 370 arun jaitley narendra modi amit shah jammu kashmir uttar pradesh shahjahanpur ayodhya अनुच्छेद 370 अरुण जेटली नरेंद्र मोदी अमित शाह जम्मू कश्मीर उत्तर प्रदेश शाहजहांपुर अयोध्या
high alert in uttar pradesh after end of article 370 from jammu and kashmir